open-index/open-wikipedia-markdown huggingface dataset:
I'm Not in Love

"**I'm Not in Love**" הוא שיר של הלהקה הבריטית 10cc, שנכתב על ידי חברי הלהקה אריק סטיוארט וגרהאם גולדמן. השיר יצא לאור בבריטניה במאי 1975 כסינגל השני מתוך אלבומה השלישי של הלהקה, "The Original Soundtrack", והפך לסינגל השני מבין שלושת הסינגלים של הלהקה שהגיעו למקום הראשון בבריטניה בין השנים 1973 ל-1978, והגיע לראש מצעד הסינגלים הבריטי למשך שבועיים.
השיר גם הגיע לראש המצעדים בקנדה ובאירלנד וכן הגיע לעשירייה הראשונה של המצעדים במספר מדינות אחרות, כולל אוסטרליה, מערב גרמניה, ניו זילנד, נורווגיה וארצות הברית.

## רקע
השיר נכתב ברובו על ידי אריק סטיוארט, כתגובה להצהרה של אשתו שהוא לא אומר לה מספיק פעמים שהוא אוהב אותה. במקור. השיר נוצר במקצב בוסה נובה שמנוגן על גיטרות, אך שני חברי הלהקה האחרים, קווין גודלי ולול קרם, לא אהבו את הרעיון לשיר והוא נזנח.

השיר, שיצא במאי 1975, צעד בראש מצעד הסינגלים הבריטי במשך שבועיים החל מ-28 ביוני. בארצות הברית, האלבום הגיע למקום השני בבילבורד הוט 100 למשך שלושה שבועות. בבריטניה הסינגל שוחרר בגרסתו המלאה של למעלה משש דקות; בארצות הברית ובקנדה הוא שוחרר בגרסה ערוכה של 3:42, ועם בי-סייד שונה.

## בתרבות
השיר בביצוע להקת הרוק הבריטית הפריטנדרס, מופיע בפסקול הסרט האמריקאי "הצעה מגונה" משנת 1993.

השיר בביצוע להקת הטריפ הופ הבריטית אוליב , מופיע בפסקול של דרמת-הקומדיה האמריקאי "הדבר הטוב הבא" משנת 2000.

## גרסאות כיסוי
הלהקה האמריקאית Will to Power  ביצעה גרסת כיסוי לשיר עבור אלבום האולפן השני שלה "Journey Home" משנת 1990. האלבום יצא לאור על ידי חברת התקליטים אפיק רקורדס, והגיע לעשירייה הפותחת במצעדי הפופ של ארצות הברית, קנדה, נורווגיה ופורטוגל.

הזמרת הוולשית בוני טיילר, הוציאה גרסת כיסוי לשיר מתוך אלבום האולפן ה-18 שלה "The Best Is Yet to Come", שיצא לאור ב-26 בפברואר 2021.

## משתתפים
* אריק סטיוארט - שירה, פסנתר חשמלי
* גרהם גולדמן - גיטרה, גיטרה בס, קולות רקע
* קווין גודלי - מוג, קולות רקע
* Lol Creme - פסנתר, קולות רקע
* קתי רדפרן - קולות רקע

## השיר מצעדים

## מכירות

## קישורים חיצוניים

* 20px "I'm Not in Love", במסד הנתונים המוזיקלי Discogs **(באנגלית)**
* 30px "I'm Not in Love", במסד הנתונים המוזיקלי Genius **(באנגלית)**
* 20px "I'm Not in Love", באתר המוזיקה Spotify **(באנגלית)**
* 44px "I'm Not in Love", באתר המוזיקה אפל מיוזיק **(באנגלית)**
* 44px "I'm Not in Love", באתר המוזיקה Deezer **(באנגלית)**
* 55px "I'm Not in Love", באתר המוזיקה Tidal **(באנגלית)**
* 20px"I'm Not in Love", באתר המוזיקה Musixmatch **(באנגלית)**
* 20px "I'm Not in Love", באתר המוזיקה SoundCloud **(באנגלית)**
* "I'm Not in Love", באתר המוזיקה SecondHandSongs **(באנגלית)**

## הערות שוליים

קטגוריה:שירים באנגלית
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים של RPM
קטגוריה:בלדות רוק
קטגוריה:סינגלים בהוצאת אפיק רקורדס
קטגוריה:סינגלים בהוצאת מרקורי רקורדס
קטגוריה:סינגלים בהוצאת מאבריק רקורדס
קטגוריה:שירי טריפ הופ
קטגוריה:בלדות משנות ה-1970
ההמנון הלאומי של דרום אוסטיה

**ההמנון הלאומי של דרום אוסטיה** הוא "**אוסטיה אהובה**", שאומץ ב-5 במאי 1995. המילים נכתבו על ידי טוטרז קוקייב, והמוזיקה הולחנה על ידי פליקס אלבורוב. הוא הולחן לפני עצמאותה דה פקטו של דרום אוסטיה מגאורגיה, כאשר שתיהן היו עדיין חלק מברית המועצות. ההמנון מנוגן באירועים ממלכתיים, כמו גם בפגישות של פוליטיקאים מדרום אוסטיה עם מנהיגים זרים ובתחילת וסוף שבוע הלימודים.

## מילות השיר
### עברית

### אוסטית

## הערות שוליים

קטגוריה:דרום אוסטיה
קטגוריה:המנונים לאומיים של מדינות שההכרה בהן מוגבלת
כתר (ניו יורק)

**כֶּתֶר** (ביידיש: **כּתר**; באנגלית: **Kaser**, הגייה: ˈkɑːsəɹ) הוא יישוב קהילתי, סמוך לעיר  ב, מדינת ניו יורק, ארצות הברית. היישוב מוקף מכל עבריו ביישוב מונסי. במפקד האוכלוסין של ארצות הברית בשנת 2020, מנתה אוכלוסיית היישוב 5,491 תושבים.

רוב התושבים ביישוב הם יהודים חסידי ויז'ניץ.

## היסטוריה
חסידי ויזניץ, במונסי הקימו את כתר בשנת 1990 כדי לפתור בעיות דיור ולגור יחד כקהילה עצמאית.

## גאוגרפיה
על פי נתוני לשכת מפקד האוכלוסין של ארצות הברית, שטח היישוב הוא 0.4 קילומטר מרובע.

## דמוגרפיה
רוב התושבים ביישוב הם יהודים חסידים מזרם ויז'ניץ.

כ-4% מאוכלוסיית כתר הצהירו שהם ממוצא רומני וזה היישוב שבו גרים האחוז הגבוה ביותר של תושבים ממוצא רומני, בארצות הברית. 

על פי מפקד האוכלוסין האמריקאי בשנת 2010:
* היישוב מאוכלס בצפיפות, הגבוהה ביותר במדינת ניו יורק.
* 1,888 מתושבי היישוב היו בוגרים, בעלי זכות בחירה.
* 99.5% מהאוכלוסייה היו לבנים.

## ממשל
בית המועצה: 15 Elyon Rd. Monsey NY 10952החל משנת 1997, משטרת העיירה רמפו מספקת שירותי משטרה לכתר.

## קישורים חיצוניים

## הערות שוליים

קטגוריה:קהילות יהודיות בארצות הברית
קטגוריה:חסידות ויז'ניץ
קטגוריה:מדינת ניו יורק: כפרים
קטגוריה:יישובים שהוקמו ב-1990
זארין דרום אוסטי

**זארין דרום אוסטי** הוא אחד המטבעות הרשמיים של דרום אוסטיה, המוצע בערכים הבאים: מטבעות של 20, 25 ו-50 זארין, ומטיל של 100 זארין. למרות היותו המטבע הרשמי, הזארין אינו במחזור, והוא משמש למטרות טקסיות, המתארות אירועים ואנשים מרכזיים בהיסטוריה של דרום אוסטיה. הוא עשוי מכסף סטרלינג טהור (0.925) או מזהב טהור (0.999) ופריטי אספנות רבים.

## מטבעות רשמיים נוספים בדרום אוסטיה
### רובל דרום אוסטי
המטבע הרשמי המשמש לעסקאות יומיומיות הוא הרובל הדרום אוסטי. הוא דומה לרובל הרוסי, עם אותם ערכים. דרום אוסטיה מייצרת מטבעות משלה, אך אינה מדפיסה שטרות. הרובל הדרום אוסטי קשור לרובל הרוסי. ניתן להשתמש בו בדרום אוסטיה, רוסיה ואבחזיה . עם זאת, רובלים רוסיים נמצאים בשימוש לעיתים קרובות הרבה יותר.

### רובל רוסי
המטבע הנפוץ ביותר בדרום אוסטיה, ואחד המטבעות הרשמיים של הרפובליקה, הוא הרובל הרוסי, המשמש בחיי היומיום של תושבי דרום אוסטיה מאז עצמאותם בשנת 1991. בנוסף, מכיוון שהרובל הדרום אוסטי צמוד לרובל הרוסי, השניים משמשים לעיתים קרובות לסירוגין, ובשל היעדר כסף נייר של דרום אוסטיה, תושבי דרום אוסטיה משתמשים בדרך כלל בכסף נייר רוסי, אך במטבעות דרום אוסטיים.

## קישורים חיצוניים

## הערות שוליים

קטגוריה:מטבעות אסיה
קטגוריה:דרום אוסטיה
אלווין סאונדרס

**אלווין סאונדרס** (באנגלית: **Alvin Saunders**; 12 ביולי 1817 – 1 בנובמבר 1899) היה חבר הסנאט של ארצות הברית מטעם נברסקה, וכן המושל האחרון ובעל הכהונה הארוכה ביותר של טריטוריית נברסקה, תפקיד אותו מילא ברוב תקופת מלחמת האזרחים האמריקנית.

## ביוגרפיה
### ראשית חייו
סאונדרס נולד ב-12 ביולי 1817 במחוז פלמינג שבקנטקי, למד בבתי ספר ציבוריים ורכש השכלה אקדמית. ב־1829 עבר עם אביו לאילינוי, ולאחר מכן ב־1836 למאונט פלזנט, איווה (שהייתה אז חלק מטריטוריית ויסקונסין).

### קריירה פוליטית
הוא כיהן כמנהל הדואר של מאונט פלזנט במשך שבע שנים. סאונדרס למד משפטים אך מעולם לא עבד כעורך דין; במקום זאת עסק במסחר ובבנקאות. ב־1846 כיהן כנציג בוועידת החוקה של מדינת איווה, ומ־4 בדצמבר 1854 עד 14 במאי 1861 כיהן כחבר הסנאט של איווה. במהלך השנתיים הראשונות של כהונתו היה חבר המפלגה הוויגית בייצוג מחוז 5, ולאחר מכן עבר למפלגה הרפובליקנית, ייצג את מחוז 7 עד 1860, ואז את מחוז 9. סאונדרס היה אחד מהנציבים שמינה הקונגרס לארגון חברת הרכבות יוניון פסיפיק.

הוא כיהן כמושל האחרון של טריטוריית נברסקה בין 1861 ל־1867. הוא כיהן כנציג בקונגרס הרפובליקני הלאומי של 1868. סאונדרס נבחר לסנאט של ארצות הברית כרפובליקני וכיהן קדנציה אחת, מ־4 במרץ 1877 עד 3 במרץ 1883, ובמהלך כהונתו כיהן כיו"ר ועדת הטריטוריות (הקונגרס ה־47). הוא נפטר באומהה ב־1 בנובמבר 1899, ונטמן בבית הקברות פורסט לאון.

## משפחתו
אביו של סאונדרס, גנל, נחשב לבעל "שורשים ישנים" במחוז קולפפר, וירג'יניה. אמו הייתה מרי מאוזי מאותו מחוז. הם עברו לקנטקי ולאחר מכן לאילינוי, שם אלווין למד ועבד בחקלאות עד 1836, אז עבר למאונט פלזנט, איווה, שהייתה אז חלק מטריטוריית ויסקונסין.

בעת מותו השאיר אישה ושני ילדים: צ'ארלס ב. ובתו מרי (לימים גברת ראסל האריסון מוושינגטון די. סי.).

סאונדרס היה סבו של ויליאם הנרי האריסון השלישי, שכיהן במספר קדנציות כחבר בית הנבחרים של ארצות הברית מוויומינג בשנות ה־50 וה־60. חתנו היה ראסל בנג'מין האריסון.

## הנצחתו
מחוז סאונדרס בנברסקה ובית ספר סאונדרס באומהה נקראו על שמו. אלווין סאונדרס ג'ונסון, עורך מייסד של כתב העת The New Republic, נקרא על שמו של סאונדרס.

## קישורים חיצוניים

*
* 

קטגוריה:אמריקאים ילידי קנטקי
קטגוריה:מושלי נברסקה
קטגוריה:מושלי מדינות ארצות הברית מהמפלגה הרפובליקנית
קטגוריה:חברי הסנאט של ארצות הברית מנברסקה
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1817
קטגוריה:אמריקאים שנפטרו ב-1899
המוזיאון היהודי בהוהנמס

**המוזיאון היהודי בהוהנמס** (בגרמנית: ***Jüdisches Museum Hohenems***, קיצור JMH) הוא מוזיאון אזורי בהוהנמס במדינת פורארלברג של אוסטריה. המוזיאון עוסק בנוכחות היהודית בהוהנמס וכן באזורים הסובבים אותה. בנוסף, הוא מתמקד בתפוצה היהודית ובמדינת ישראל, הוא מכסה גם את התפוצות ואת ישראל ומעמיד במרכז את עתידה של החברה האירופית של מהגרים.

חורבן הקהילה היהודית בהוהנמס באמצעות גירוש והשואה הם אחד הנושאים העיקריים של המוזיאון. מלבד ההיסטוריה האזורית והעולמית, המוזיאון מוקדש ליהודים ולסיפוריהם. מדי שנה, המוזיאון מציע תערוכה זמנית שונה ותוכנית אירועים נרחבת.

מאחר שכבר אין קהילה יהודית בהוהנמס, העברת הידע והתקשורת במוזיאון נעשית בעיקר על ידי לא יהודים.

## המבנה
ממוזער|וילה היימן-רוזנטל
המוזיאון היהודי בהוהנמס נפתח באפריל 1991 והוא שוכן בוילה היימן-רוזנטל בלב הרובע היהודי לשעבר. הווילה של משפחת רוזנטל מתוארכת לשנת 1864 וכעת ניתן לראות בה כשהיא מארחת את המוזיאון היהודי בהוהנמס - כתערוכה בפני עצמה.

## היסטוריה של הקהילה היהודית בהוהנמס

על מנת לתמרץ את עיירת השוק הקטנה הוהנמס, יצר הרוזן קספר את הבסיס החוקי להתיישבות משפחות יהודיות בשנת 1617. מטרתו הייתה לגרום לכלכלת הוהנמס לשגשג באמצעות סוחרים, משרתים, סוחרים ובעלי מלאכה יהודים. הקהילה העשירה הקימה בית כנסת, בית ספר, מרכז טיפול לקשישים ולעניים ומקווה. מבחינה דמוגרפית, הקהילה הגיעה לשיאה במחצית הראשונה של המאה ה-19 והפכה למרכז של תפוצות משלה בהרי האלפים וסביבם, בדרום, תיכון ומערב אירופה ובארצות הברית.

בשל החוקה האוסטרית משנת 1867, אזרחים יהודים הורשו לבחור את מקום מגוריהם בחופשיות. החוקה השווייצרית משנת 1866 העניקה להם זכויות דומות, ולכן רבים מחברי הקהילה היהודית של הוהנמס החליטו להגר לערים גדולות יותר באוסטריה ובשווייץ. עד שנת 1935 נותרו 16 אזרחים יהודים בהוהנמס. קבוצה קטנה זו הוחרמה על ידי העירייה בשנת 1938 כתוצאה מהמשטר הנאצי. בשנת 1940 פוזרו אזרחי הוהנמס היהודים שנותרו בכוח. חלקם גורשו לווינה ומאוחר יותר נשלחו למחנות ריכוז במזרח אירופה. חלק מניצולי מחנות הריכוז שוכנו בהוהנמס על ידי כוחות הכיבוש הצרפתיים לאחר המלחמה.

## תערוכות
ממוזער|תערוכה במוזיאון היהודי של הוהנמס
התערוכה הקבועה "מימי הביניים ועד ימינו" עוצבה מחדש לחלוטין בשנת 2007. היא מתמקדת בקהילה היהודית מראשיתה במאה ה-17 ועד סופה לאחר 1938, תוך הצבת העם היהודי וחייהם האישיים במרכז תשומת הלב. בנוסף, ישנה תערוכה לילדים.

מאז פתיחת המוזיאון, נוצר אוסף גדול של חפצים יומיומיים ומסמכים אישיים בשיתוף פעולה עם צאצאי יהודי הוהנמס מכל רחבי העולם ובאמצעות תרומות רבות.

## קישורים חיצוניים
* 

* אתר המוזיאון היהודי בהוהנמס

## הערות שוליים

קטגוריה:אוסטריה: מוזיאונים
קטגוריה:אירופה: מוזיאונים בנושא יהדות
קטגוריה:פורארלברג
אריאל פינקלשטיין

**אריאל פינקלשטיין** (נולד ב-2 בספטמבר 1955) הוא רופא קרדיולוג, מנהל יחידת הצנתורים במערך הקרדיולוגי בבית החולים איכילוב ופרופסור חבר קליני בקתדרה לקרדיולוגיה באוניברסיטת תל אביב. התמחותו העיקרית היא בקרדיולוגיה התערבותית, ובפרט בהשתלת מסתמי לב בצנתור (TAVI). מעבר לקריירה הרפואית, פינקלשטיין הוא ספורטאי פעיל ורץ מרתון מנוסה.

## רקע וקריירה מקצועית
פינקלשטיין נולד בתל אביב. שירת כקצין בחטיבת הצנחנים בצה"ל בין השנים 1973–1977 בדרגת סרן. בשנים 1978–1984 למד רפואה באוניברסיטת בן-גוריון בנגב, שם קיבל תואר דוקטור לרפואה.

לאחר סיום לימודיו עבר התמחות ברפואה פנימית במרכז הרפואי תל אביב (1986–1991) והמשיך בהתמחות בקרדיולוגיה באותה מוסד (1992–1995). בין השנים 1999–2001 התמחה בקרדיולוגיה התערבותית במרכז הרפואי סדרס סיני באוניברסיטת UCLA בלוס אנג'לס.

החל משנת 2005 הוא מכהן כמנהל יחידת הצנתורים במערך הקרדיולוגי בבית החולים איכילוב. בתפקיד זה הוא מוביל את אחד המרכזים המתקדמים ביותר בעולם להחלפת מסתמים בצנתור.

## תרומה מדעית ומקצועית
פינקלשטיין הוא מחלוצי הטכנולוגיה החדשנית להחלפת מסתמי לב בצנתור בישראל ובעולם. במרץ 2011 חגג בית החולים איכילוב את ביצוע 100 צנתורים להחלפת מסתם אאורטלי תחת הנהגתו. עד היום בוצעו במרכז למעלה מ-3,000 פעולות מסוג זה.

הוא פרסם למעלה מ-200 מאמרים מדעיים ברפואה הקרדיולוגית, ומופיע באופן קבוע בכנסים מדעיים בין-לאומיים כמרצה מוזמן. פינקלשטיין זוכה להכרה בינלאומית בתחום הקרדיולוגיה ההתערבותית, ומשמש כמדריך וכיועץ לחברות רפואיות מובילות כמו מדטרוניק ואדוארדס לייף סיינסס.

## פעילות ספורטיבית
פינקלשטיין הוא רץ מרתון מנוסה ופעיל בתחום הריצה הארוכה. הוא החל לרוץ מרתונים בגיל מתקדם יחסית – רץ את המרתון הראשון שלו בטבריה בשנת 2009 כשהיה בן 54, וסיים בזמן של 3:23 שעות. עד 2013 השלים 4 מרתונים נוספים בתוצאות דומות.

פינקלשטיין השתתף במרתון תל אביב במרץ 2013 בעת שמשתתף אחד נפטר בגלל הריצה, והייתה פגיעה בעוד 12 רצים אחרים. במאמר שפרסם לאחר האירוע, הוא הביע ביקורת על קביעת מועד המרתון בחודש מרץ, וקרא להעביר את מועד המירוץ לחודש פברואר.

כרופא קרדיולוג המתמחה בבריאות הלב, פינקלשטיין מספק נקודת מבט ייחודית על ריצת מרתונים. הוא ציין כי מבחינת בריאות הלב, ריצת מרתון מעל גיל 50 *"כנראה לא מוסיפה ולא גורעת"*, אך הדגיש שהמניע לריצה בגיל זה הוא פסיכולוגי יותר מקרדיולוגי.

## הוקרה ופרסים
פינקלשטיין זכה במספר פרסים על הוראה מצוינת מאוניברסיטת תל אביב (1997, 2005, 2009, 2010). בשנת 1998 זכה בפרס החוקר הצעיר של בית החולים איכילוב. הוא מוכר כמומחה בתחומי הקרדיולוגיה ההתערבותית, השתלת קוצבי לב ומסתמי לב.

בשנת 2018 דורג כאחד מהרופאים הטובים ביותר בישראל על ידי מגזין פורבס במקצוע הקרדיולוגיה. הוא ידוע כמי ששכרו נמצא בין הגבוהים ביותר במגזר הציבורי בישראל בזכות מומחיותו הייחודית.

## חברויות מקצועיות
פינקלשטיין הוא חבר בארגונים מקצועיים רבים, כולל החוג הישראלי לקרדיולוגיה התערבותית (שבו שימש כיו"ר), האיגוד הקרדיולוגי הישראלי, ההסתדרות הרפואית הישראלית, האיגוד האמריקאי לקרדיולוגיה והאיגוד האירופאי לקרדיולוגיה.

## קישורים חיצוניים
* 
* 
* 
* 
* 
* 
* הרופאים הטובים 2024 | פורבס

## הערות שוליים

קטגוריה:חיילי חטיבת הצנחנים
קטגוריה:בעלי תואר דוקטור לרפואה מאוניברסיטת בן-גוריון בנגב
קטגוריה:רופאים ישראלים
קטגוריה:קרדיולוגים ישראלים
קטגוריה:סגל המרכז הרפואי תל אביב ע"ש סוראסקי
קטגוריה:סגל אוניברסיטת תל אביב: רפואה
קטגוריה:רצים ישראלים למרחקים ארוכים
קטגוריה:ילידי 1955
פאזל (סרט, 2018)

**פאזל** (**Puzzle**) הוא סרט דרמה אמריקאי משנת 2018 בבימויו של מרק טרטלבאום, עם קלי מקדונלד, אירפאן קאן ודייוויד דלמן בתפקידים הראשיים.

התסריט של אורן מוברמן ופולי מאן מבוסס על הסרט הארגנטיני **Rompecabezas** (פאזל בספרדית) משנת 2010.

העלילה היא על עקרת בית ששקועה כל הזמן בטיפול במשפחתה, ו"מגלה" את עצמה לאחר התעסקות בהרכבת לוחות פאזל וזכייה בתחרות.

הסרט הוקרן לראשונה בפסטיבל הסרטים סאנדנס וזכה לביקורות טובות.

## תקציר העלילה
אגנס (קלי מקדונלד) היא עקרת בית שגרה עם משפחתה בברידג'פורט. בעלה לואי (דייוד דלמן) הוא בעל מוסך והיא מתקשה להעירו בבוקר לאחר שהוא נוחר כל הלילה. בנה זיגי (בובה ויילר) הוא עצלן שלא מצא עדיין את ייעודו בחיים ובנה גייב (אוסטין אברמס) רוצה לנסוע עם חברתו הטבעונית והבודהיסטית ניקי (ליב יוסון) לטיבט.

אגנס היא למעשה משרתת/שפחה של בעלה וילדיה שלא עוזרים לה כלל בעבודות הבית ובתחזוקתו. היא כל הזמן מכבסת, מנקה, שוטפת עושה קניות וכו'. היא גם אישה מאמינה ומשתתפת בפעילויות שונות של הכנסייה המקומית. עולמה צר מאוד.

ליום הולדתה היא מקבלת מאחד החברים פאזל להרכבה ומרכיבה אותו בקלות. היא נוסעת העירה לחנות הפאזלים בניו יורק וקונה עוד. בחנות היא מבחינה בפתק של שחקן המחפש שותף לתחרות פאזלים בזוגות.

אגנס מחליטה להתקשר עם המבקש ונפגשת עם רוברט (אירפאן קאן), אדם אמיד גרוש ממוצא הודי שזכה בעבר בתחרויות וכעת רוצה לגשת לתחרות הזוגות הארצית שהמנצחים בה יטוסו לתחרות הפאזל העולמית בבריסל.

אגנס מסתירה זאת מבעלה ומהבנים ואומרת שהיא נוסעת לטפל בדודה אמילי (אודי נינן) ששברה רגל.

הקשר בין רוברט לאמילי מתהדק והם מקיימים יחסים אינטימיים. אגנס מבינה לראשונה שהיא המשרתת של המשפחה ושכולם מצפים שתשרת אותם. היא מתחילה להזניח את עבודות הבית ובעלה החשדן מטיח בה שהיא משקרת. היא מגלה לו את יחסיה עם רוברט ואת הכנותיה לתחרות הארצית.

היא נעשית דעתנית ודורשת למכור את בית הנופש שיש להם כדי לממן את לימודי הבישול של זיגי והטיול של גייב.

רוברט קונה כרטיסים לבריסל אך ברגע האחרון היא מודיעה לו שהיא לא נוסעת ובעצם מנתקת את יחסיה איתו.

## צוות השחקנים

## קישורים חיצוניים
* 

*קדימון לפאזל 2018, באתר יוטיוב
*פאזל 2018, באתר hebrew news
*ביקורת על פאזל 2018

קטגוריה:סרטי 2018
קטגוריה:סרטים אמריקאיים
קטגוריה:סרטים באנגלית
קטגוריה:סרטי דרמה אמריקאיים
קטגוריה:סרטים עצמאיים
קטגוריה:חידושים לסרטים
קטגוריה:סרטים רומנטיים
גרנט (ספר)

**גרנט** (באנגלית: **Grant**) זהו ספר ביוגרפיה משנת 2017 על יוליסס ס. גרנט, הנשיא ה־18 של ארצות הברית, מאת ההיסטוריון והביוגרף האמריקאי רון צ'רנאו. גרנט, שהיה גנרל בצבא האיחוד במלחמת האזרחים, כיהן שתי קדנציות בשנים 1869–1877. צ'רנאו טוען כי הן פיקודו על מערכות האוברלנד והן נשיאותו הוצגו שלא בצדק באור שלילי.

## רקע
צ'רנאו כתב קודם לכן ביוגרפיות על שניים מהאבות המייסדים של ארצות הברית: אלכסנדר המילטון (2004) ו־ג'ורג' וושינגטון (2010). "תמיד חלמתי לכתוב סאגה רחבת־יריעה על מלחמת האזרחים והשיקום", אמר. "מרתק אותי שיש אמריקאים רבים שמכירים לפרטי פרטים את הקרבות, אבל אינם יודעים כמעט דבר על תקופת השיקום". צ'רנאו טוען שמקדמי הסיבה האבודה של הקונפדרציה עשו דמוניזציה לגרנט. הרגלי השתייה שלו – שלא פגעו, לדבריו, במערכותיו הצבאיות – הפכו למוקד אצל היסטוריונים של העידן המוזהב. במשך שנים הנשיא דורג נמוך בדירוגים ההיסטוריים. עוד קודם למחקר הביוגרפי, גם צ'רנאו אימץ חלק מהתדמית השלילית: בביוגרפיה מוקדמת על ג'ון ד. רוקפלר כינה את גרנט "נשיא כושל" ותיאר אותו כ"איש עסקים מעיירה קטנה טרם המלחמה, שנשבה בקסם העשירים, גם כשניסו לעשוק אותו שוב ושוב". בדיעבד אמר: "בשוק המניות של המוניטין ההיסטורי, המניה של גרנט בהחלט בעלייה".

## תגובות והתקבלות
הספר הגיע לראש רשימת רבי המכר של הניו-יורק טיימס (ספרי עיון מודפסים וספרים אלקטרוניים) בשבועות 29 באוקטובר 2017 ו־7 בינואר 2018.

ג'נט מסלין כתבה ב־הניו יורק טיימס שהספר מבקש לשנות את הדימוי של גרנט כ"מצביא מבריק, נשיא סביר, בן־שיח משעמם ושיכור כלוט", וכי "הספר, השואף לראות את חייו של גרנט כהצלחה, רווי גם בטרגדיה". אלברט אר. האנט כתב ב־The Denver Post כי צ'רנאו "מוכיח באופן נחרץ שגרנט היה מצביא דגול... [והוא] אינו מטאטא מתחת לשטיח את חסרונותיו".

הנשיא לשעבר ביל קלינטון שיבח את "העוצמה המחקרית והספרותית" של הספר, ואת הדגשת ההיבטים המוזנחים בנשיאות גרנט – הגנת המשוחררים שזה עתה זכו בחירותם וזכויות האזרח שלהם. ב־הוושינגטון פוסט כתב טי. ג'יי. סטיילס כי מחקרו של צ'רנאו על מאבקו של גרנט באלכוהוליזם היה מיטבי יותר אילו התייחס לקנה־המידה של תנועת ההצהרה, אך תיאורי המסע הצבאי "עובדים היטב", במיוחד ביחסיו הקרובים; לדבריו, צ'רנאו "ממעט להשתמש" בטכניקות של רומן: "העיצוב אינו מהנה במבנה מתוחכם". מנגד, אדם גופניק כתב ב־הניו יורקר: "כישרונו של צ'רנאו מתאים לסיפורו של גרנט. הוא כותב כפי שגרנט נלחם: בלי אלגנטיות יתירה, אך ביסודיות ובלא ליאות, כשהוא כובש את יעדיו בזה אחר זה".

דייוויד ו. בלייט כתב כי "צ'רנאו נמנה עם הביוגרפים האוהדים של גרנט", וכי הוא מצייר דימוי הדומה לזה שגרנט ביקש להנחיל בזיכרונותיו.

## קישורים חיצוניים
* ראיון Q&A עם צ'רנאו על גרנט, 5 בנובמבר 2017, C-SPAN
* הרצאתו של צ'רנאו על גרנט, 1 בספטמבר 2018, C-SPAN

## הערות שוליים

קטגוריה:ספרים ביוגרפיים
קטגוריה:ספרים אמריקאיים
קטגוריה:ספרי 2017
קטגוריה:יוליסס ס. גרנט
רכס ירוחם

[ממוזער|[רכס רחמה|הר רחמה, חלק מהרכס]]
[ממוזער|[בקעת ירוחם נצפית מהרכס]]
**רכס ירוחם** או **קמר ירוחם** הוא רכס הרים במזרח הנגב המהווה את הקמר המשמעותי הצפון־מערבי ביותר בקמרי הנגב, שישה קמרים מקבילים בחבל ארץ זה אשר כיוונם הכללי הוא מדרום-מערב לצפון-מזרח. גובהו בשתי פסגותיו 657 מטרים מעל גובה פני הים. מדרום-מזרח לרכס נמצא כביש 204. הרכס משתרע לאורך כ-70 קילומטרים, מעל ערד, דימונה, ירוחם, ושדה בוקר.

הרכס מחולק לרכסי־משנה המופרדים זה מזה בנחלים החוצים את הרכס לכל רוחבו. אלו הם מצפון לדרום: רכס זוהר הסמוך לערד, מופרד על ידי נחל כמריר ובהמשכו נחל חימר מרכס דימונה המשתרע מעל דימונה, זה מופרד על ידי נחל ערוער מהר עצם והרי ירוחם מעל ירוחם, אותם מפריד נחל רביבים מרכס רחמה הנמשך עד נחל באר חיל, ומשם רכס בוקר המופרד על ידי נחל הבשור מהר בוקר. מדרום לנחל הבשור נמצא רכס חלוקים המהווה גם הוא חלק מהקמר. במקרים רבים נהוג להתייחס לכל אחד מרכסי המשנה בנפרד, כאשר המושג "רכס ירוחם" מתייחס רק לחלקו המרכזי, הרי ירוחם שמעל ירוחם.

הקמר שנמצא מצפון־מערב להר זה הוא הר צבוע, ולדרום־מזרחו רכס חתירה. בין הרכס לרכס חתירה משתרעת לאורך 30 קילומטר בקעת ירוחם, ובה העיירה ירוחם.

את הרכס חוצים כביש 25 המחבר את דימונה לבאר שבע, כביש 224 המחבר את ירוחם לבאר שבע, וכביש 40 המחבר את הר הנגב ואילת לשאר הארץ.

## לקריאה נוספת
* תרשים הקמרים בנגב הצפוני ומסלול טיול החותך את קמרי הנגב הצפוני באתר הושבילים

## הערות שוליים

*
קטגוריה:ישראל: הרים
קטגוריה:הנגב: הרים
קטגוריה:קמרי הנגב
קטגוריה:ירוחם
אריסטו שמט

**אריסטו שמט** היא רשת אופנה לבגדי נשים.

החברה הקמה בשנות השמונים, ב-2001 בנק פועלי אגודת ישראל הגיש תביעה כנגד הרשת שנקלעה לקשיים כלכליים.

ב-2003 נקנתה על ידי אלון ברוך, הוא עסק במיתוג מחדש של החברה בהפיכת בגדי החברה לאופנת קז'ואל, ב-2005 החלה סיגל שחמון לפרסם את הרשת, אחרי כן עדן הראל נבחרה להביל את קמפיין כחלק מפרויקט פרסום בשווי 750 אלף שקל אשר כלל שלטי חוצות וקטלוגים.

ב-2006 השיק המותג קונספט של חנויות הנקרא "אריסטו Men + Women" בהם הוצגו בגדי נשים וגברים ביחד, זאת בניגוד לתתי רשתות אופנה רבות אשר הציגו חניות לנשים וגברים בנפרד. ב-2008 השקיעה החברה מילין וחצי שקל בשיפוץ החנויות ועמדות המכירה.

ב-2014 החלה שלי גפני לשמש כדוגמנית הבית של החברה.

## קישורים חיצוניים
* 

## הערות שוליים

קטגוריה:חברות אופנה ישראליות
בית הכנסת עדת ישראל (צרפת)

**בית הכנסת עדת ישראל** (בצרפתית: **Synagogue Adath Israël**) הוא בית כנסת יהודי אורתודוקסי עצמאי, השוכן ברחוב בספרואה 36, ברובע האחד-עשר של פריז.

## היסטוריה
בית הכנסת החל לפעול במסגרת אגודת "עדת ישראל" (Association cultuelle israélite, Fondation Mongatte-Kantorovitch), שנוסדה בשנת 1927 במטרה לממן בפריז את הוצאות קיום הפולחן היהודי ואת לימוד התורה. משרדה הרשמי של האגודה היה ברחוב בספרואה 32. בית הכנסת שקיים תפילה נוסח ספרד לא החזיק רב רשמי, אך קיבל את מרותו הרוחנית של הרב הראשי של בית הכנסת אגודת הקהילות. החזן המפורסם "ר' משל" היה חזן בבית הכנסת בשנות ה־60 וה־70, ותרם לאווירה חסידית בתפילה.

בראשית שנות ה־60, עם גל ההגירה של יהודי אלג'יריה לצרפת, שימש בניין האגודה גם כבית כנסת ליהודי אלג'יריה, ובהם משפחת צרקי – הסב עזר, האב חיים, ומאוחר יותר גם הרב אורי שרקי מירושלים.

בשנות ה־80 עבר המקום, שהיה אז במצב פיזי ירוד, מהפך יסודי ונעשה אחד מבתי הכנסת המודרניים והמתפקדים ביותר בפריז. המהלך נעשה ביוזמת נשיא "עדת ישראל", ד״ר יחיאל נאפטאליס, וסגנו מר רוטבארט, שניהלו חודשים של תכנונים ומשא ומתן. על אף הספקות, הפרויקט יצא לפועל במימון מלא של חברת נדל"ן, שכללה את בית הכנסת במיזם בנייה רחב יותר על שטח בית הכנסת לשעבר. אחד התנאים שהובטחו הייתה שמירה על רצף של מקום לתפילה, ולשם כך הוקם בית כנסת זמני ברחוב Cour Debille. בין הדרישות שהושגו בידי ד״ר נאפטאליס הייתה גם הקמת מקווה בבניין בית הכנסת.
[טקסט=|ממוזער|פנים בית הכנסת לפני טקס נישואין. ניתן לראות את ה[חופה.]]
לאחר השיפוץ שימש הרב ז'אק שלמה כרב בית הכנסת, ואחריו כיהן הרב דוד לדרברגר. בין 2008 ל־נובמבר 2014 הנהיג את הקהילה הדיין ירמיהו מנחם כהן, אב בית הדין של פריז, ולאחר מכן חזר לירושלים. מאוקטובר 2015 משמש כרב הקהילה הרב שמואל מורטשביץ.

## לקריאה נוספת

* Dominique Jarassé, *Guide du patrimoine juif parisien*, Parigramme, 2003.


## קישורים חיצוניים

* 
* פולחן ישראלי
**
* בתי כנסת - שירותי קהילה יהודיים ומדריכים

קטגוריה:פריז: בתי כנסת
קטגוריה:הרובע האחד-עשר של פריז
בית הכנסת שארל לישה

**בית הכנסת שארל לישה** (בצרפתית: **Synagogue Charles Liché**) שוכן בפלאס דה ווז' 14, הרובע הרביעי של פריז, בתוך הוטל דה ריבו, בקומה הראשונה.

## היסטוריה
בית הכנסת נוסד בשנת 1963.

הרב שארל לישה, ששמו בלידה היה שארל ליכנשטיין, שימש כחזן בית הכנסת טורנלס, שבו כיהן באותה תקופה הרב ד"ר דוד פיירוורקר. כאשר הקונסיסטואר, בראשות אלן דה רוטשילד, החליט לשנות את נוסח התפילה בבית הכנסת מנוסח אשכנז לנוסח ספרד, המשיך ליכנשטיין עוד זמן מה לשמש כחזן בבית הכנסת טורנל. לאחר מכן החל לקיים מניין במבנה שבו פעל בעבר "חוג הלימוד של המארה", בקומה הראשונה של פלאס דה ווז' 14.

בהמשך מינה אותו הקונסיסטואר לתפקיד "רב המגורשים" – תואר סמלי בלבד, כהוקרה על פועלו.

במקור נקרא המקום בית הכנסת כיכר ווז', אך ב־16 ביוני 2006 שונה שמו לכבוד מייסדו, הרב שארל לישה, ניצול אושוויץ.

לאחר פטירתו של הרב לישה, מונה הרב אוליביה קופמן לרב בית הכנסת.

בכל שנה נערך בבית הכנסת טקס הנצחה לזכר שחרור מחנות אושוויץ.

## לקריאה נוספת

* Dominique Jarassé, *Guide du patrimoine juif parisien*, Parigramme, 2003.


## קישורים חיצוניים

קטגוריה:פריז: בתי כנסת
קטגוריה:הרובע הרביעי של פריז
רכס רחמה

[ממוזער|[בקעת ירוחם נצפית מהרכס]]
**רכס רחמה** הוא רכס הרים ברכס ירוחם, והוא מתנשא מעל בקעת ירוחם שמזרחית לו ואזור באר משאבים שמערבית לו. גובהו בפסגותו 657 מטרים מעל גובה פני הים, והיא מהווה גם את פסגת רכס ירוחם כולו. מדרום-מזרח לרכס נמצא כביש 204. הרכס משתרע לאורך כ-12 קילומטרים מירוחם ודרומה לכיוון שדה בוקר, ושלוחותיו רכס בוקר ורכס חלוקים אף מגיעות עד אליו.

הרכס מנוקז מערבה על ידי נחל מסעד, נחל משאבים, נחל הימן ונחל באר חיל, הנשפכים כולם אל נחל רביבים. מזרחה מנוקז הרכס אל נחל הרועה הנשפך אל נחל בוקר, ועל ידי נחל הנשפך אל מאגר ירוחם.

## לקריאה נוספת
* תרשים הקמרים בנגב הצפוני ומסלול טיול החותך את קמרי הנגב הצפוני באתר הושבילים

## הערות שוליים

קטגוריה:ישראל: הרים
קטגוריה:הנגב: הרים
קטגוריה:קמרי הנגב
קטגוריה:ירוחם
בית הכנסת מחזיקי הדת

**בית הכנסת מחזיקי הדת**, שמוכר בתור **בית הכנסת ברחוב רוזייר 17** (בצרפתית: **Synagogue du 17 rue des Rosiers**), שוכן ברחוב רוזייר 17 בלב פלעצל, שכונת המארה, ברובע הרביעי של פריז. זהו בית כנסת יהודי אורתודוקסי, המסונף לחסידות חב"ד.

## היסטוריה
בית הכנסת ברחוב רוזייר 17 קיים עוד לפני מלחמת העולם השנייה. מדובר בעזרת תפילה (שטיבל) חסידית, העוקבת אחר מסורת חב"ד/לובביץ' והפך לרכוש התנועה ב-1963.

במהלך שהותו בפריז, התפלל במקום זה הרבי מליובאוויטש לעתיד, מנחם מנדל שניאורסון.

## ביבליוגרפיה

* Judit Targarona Borrás & Ángel Sáenz-Badillos. *Jewish Studies at the Turn of the Twentieth Century: Proceedings of the 6th EAJS Congress, Toledo, July 1998*. BRILL, 1999. ,  
*Chaim Miller. *Turning Judaism Outward: A Biography of Rabbi Menachem Mendel Schneerson the Seventh Lubavitcher Rebbe*. Gutnick library of Jewish classics. Kol Menachem, 2014. ,  
* Dominique Jarassé, *Guide du patrimoine juif parisien*, Parigramme, 2003.


## קישורים חיצוניים

## הערות שוליים

קטגוריה:פריז: בתי כנסת
קטגוריה:הרובע הרביעי של פריז
הר עצם

**הר עצם** הוא הר בגובה 657 מטרים מעל פני הים המהווה אחת מפסגותיו של רכס ירוחם. במורדותיו שוכן הכפר הבדואי קסר א-סיר.

ממזרח להר עובר כביש 25 בקטעו המגיע אל דימונה מכיוון באר שבע.

ההר מנוקז על ידי נחל עצם, נחל ערוער, נחל טלם, נחל סכר ונחל מיגנר.

## ראו גם
* רכס ירוחם
* דימונה

## הערות שוליים

עצם, הר
עצם, הר
קטגוריה:דימונה
בצלאל הלוי מז'ולקוב

**בצלאל בן אריה יהודה ליב הלוי מז'ולקוב**, המכונה גם **בצלאל ז'ולקובר**, היה רב פולני שחי ופעל בז'ולקוב במחצית השנייה של המאה ה-18. ידוע בעיקר בזכות ספרו "בשם בצלאל", פירוש על מסכת אבות.

## תורתו
ספרו "בשם בצלאל" על מסכת אבות נדפס בחייו בפרנקפורט על האודר בשנת ה'תקל"א.

חידושי תורה בשמו נדפסו גם כן בספר "אמרי בינה" (ספר המכיל חידושים מגדולי הדור) ובספר "אמרי נועם".

בשנת ה'תצ"ב סידר והביא לדפוס הספר "אור יקרות", ובראש הספר הוסיף קצת פלפולים משלו.

רבי בצלאל גם כן הוציא לאור את תלמוד ירושלמי על שלוש בבות עם פירוש רבי אליהו מפולדא בפרנקפורט על האודר בשנת ה'תק"ב.

## משפחתו
סבו מצד אמו היה הגביר רבי חנוך, פרנס בז'ולקוב. רבי חנוך היה חתנו של יהודי החצר של יאן סובייסקי מלך פולין יעקב בצלאל בן נתן.

דודו (חתן סבו רבי חנוך) היה רבי בנימין זאב וולף אב"ד שיניאווה, מחבר ספר "אור יקרות".

רבי בצלאל נשא לאשה את בתו של הגביר רבי אברהם אבלי מלובלין, פרנס ועד ארבע ארצות, בנו של רבי ישראל איסרל אב"ד קאליש ונכדו של רבי משה בן יצחק בונמש.
להם נולדו שתי בנות:
*שרה, אשת רבי צבי הירש, מגיד בוואדיסלאב, מחבר הספרים "עשרה למאות" ו"ארץ צבי".
*שבע, אמו של רבי אברהם שבס מקרקוב, חותנו של רבי שאול כ"ץ מגיד בקרקוב.

## קישורים חיצוניים
*
*

## הערות שוליים

קטגוריה:ז'ובקבה: רבנים
קטגוריה:פרשני מסכת אבות
קטגוריה:אישים שחיו במאה ה-18
בית הכנסת פלורידסדורף

ממוזער|'''לוח זיכרון ומתקן תאורה באתר בו עמד בית הכנסת פלורידסדורף .'''
**בית הכנסת פלורידסדורף** (בגרמנית: Die **Synagoge Floridsdorf)** היה בית כנסת ברובע פולידסדורף הרובע ה-21 של וינה, באוסטריה. הוא נבנה בין השנים 1875 ו-1877 כמבנה תלת-אגפי עם עזרת נשים והכיל 390 מקומות ישיבה.

בית הכנסת גבל ברחוב שינדלר-גאסה (Schindlergasse) ששמו הוחלף לפרייטג-גאסה (Freytaggasse) והכניסה לבית הכנסת הייתה דרך מעבר בחצר. לאחר שמבנים נוספים של הקהילה היהודית נבנו על המגרש הסמוך, התאפשרה הכניסה דרך הולצמייסטר-גאסה (Holzmeistergasse), דבר המסביר מדוע רחוב זה מוזכר לעיתים קרובות, כמיקומו של בית הכנסת.

## היסטוריה
בשנת 1845 התיישבו היהודים הראשונים ממוראביה בפלורידסדורף ונוסדה קהילה יהודית בראשות הרב ד"ר יוסף סמואל בלוך.

בית הכנסת תוכנן על ידי האדריכל אנדריאס שטרייט (Andreas Streit) בין השנים 1875 ו-1877 ובמקביל הוקם גם בית הקברות של הקהילה.

בשלב ההקמה, נוהל בית הכנסת על ידי "אגודת מניין" (Minjan-Verein) והחל משנת 1880 הוא נוהל על ידי "הקהילה היהודית של פלורידסדורף" (Israelitische Kultusgemeinde Floridsdorf). בשנת 1904 סופח רובע פלורידסדורף לווינה והחל משנת 1907 נוהל בית הכנסת על ידי "הקהילה היהודית של וינה" (Israelitische Kultusgemeinde Wien).

זמן קצר לפני פוגרום ליל הבדולח, בנובמבר 1938, נמסר בניין בית הכנסת לידי הצלב האדום הגרמני, כדי שיוסב לתחנה רפואית, אך במקום זאת, הוא שימש כמחסן. במהלך מתקפת וינה באביב 1945, נפגע קשות כל האזור וכל המבנים נהרסו.

בשנת 1949 הוגשה בקשה להיתר בנייה ושיפוץ מבנה בית הכנסת, אך הבקשה לא אושרה.

## אדריכלות
בית כנסת היה מאופיין בצניעות, ככל הנראה בשל משאבים כספיים מוגבלים. לא נבנו מגדלים או אלמנטים אדריכליים מיוחדים, למעט חלונות בצורת קשתות, בחלק העליון של המבנה, דרכם נכנס אור יום לאולם התפילה ושני לוחות הברית שנקבעו בראש הגג.

## הנצחה
בשנת 2012 הציבה עיריית וינה שלט הנצחה במקום ועליו כתוב: "**בית הכנסת פלורידסדורף**

כאן עמד בית כנסת שנבנה על ידי אנדריאס שטרייט בין השנים 1875 ו-1877.

בליל 9 ו-10 בנובמבר 1938, יזם המשטר הנאצי פוגרום נגד האוכלוסייה היהודית, שכונה בציניות ובאופמיסטית 'ליל הבדולח הרייכ'. כמעט כל בתי הכנסת ובתי התפילה נהרסו. מקום תפילה זה המשיך לשמש כמחסן והופגז באביב 1945. למעלה מ-65,500 יהודים אוסטרים נפלו קורבן לשואה."ממוזער|מתקן תאורה מבט מלמטה.[על השלט תרגומים לעברית ואנגלית]

## קישורים חיצוניים

* תצלום בית הכנסת (הדף בגרמנית)
* שחזור וירטואלי של בית הכנסת (תזה לתואר שני, לצורך קבלת תואר אקדמי בהנדסה), הוגש על ידי פרידריך שמידט, בהנחייתו של פרופסור חבר לאדריכלות, ד"ר בוב מרטינס, אוניברסיטת וינה הטכנולוגית, הפקולטה לתכנון מרחבי ואדריכלות, ספטמבר 2008. (בגרמנית)

## ביאורים

## הערות שוליים

קטגוריה:וינה: בתי כנסת
קטגוריה:בתי כנסת שנחרבו בשואה
קטגוריה:יהדות וינה
בקעת ירוחם

[ממוזער|הבקעה מ[רכס רחמה]]
**בקעת ירוחם** (מכונה גם **מישור ירוחם** ו**קער ירוחם**) היא בקעה מישורית, המשתרעת בין רכס ירוחם לרכס חתירה, ובה נמצאת העיירה ירוחם. הבקעה צרה, אך אורכה מגיע לכ-30 קילומטרים, בין דימונה למישור צין (אזור שדה בוקר).

כיום ההתיישבות באזור כוללת רק את העיירה ירוחם. לאורך כל הבקעה עובר כביש 204, המנצל את תוואי השטח המותאם יחסית שלה לעומת ההרים סביב.

הבקעה מנוקזת בעיקר אל אגם ירוחם באמצעות נחלי אכזב.

מקור השם מגיע מהעיר ירוחם, עיר יהודית קדומה שהתקיימה במקום.

## ראו גם
* מישור ימין

*
קטגוריה:ארץ ישראל: אזורים
ירוחם
ירוחם
קטגוריה:קמרי הנגב
ננגולו מבומבה

**ננגולו מבומבה** (באנגלית: **Nangolo Mbumba**; נולד ב-15 באוגוסט 1941) הוא פוליטיקאי נמיבי שכיהן כ בין השנים 2024 ל-2025. הוא הפך לנשיא לאחר מותו של האגה גיינגוב, שתחתיו כיהן כסגן הנשיא מ-2018, אך הצהיר כי לא יתמודד על הנשיאות בהמשך ופרש בתום הכהונה.

כחבר מפלגת  (SWAPO), עמד מבומבה במהלך הקריירה הפוליטית שלו בראשות כמה משרדי ממשלה בנמיביה: חקלאות, מים ופיתוח כפרי (1993–1996), אוצר (1996–2003), מידע ושידורים (2003–2005), חינוך (2005–2010) ובטיחות וביטחון (2010–2012). בין השנים 2012 ל-2017 הוא היה המזכיר הכללי של SWAPO.

## ביוגרפיה
מבומבה נולד ב-15 באוגוסט 1941 ב, , דרום-מערב אפריקה (כיום נמיביה). הוא קיבל תואר ראשון ב בארצות הברית בשנת 1971, ולאחר שנתיים, בשנת 1973, הוא סיים את לימודיו באוניברסיטת קונטיקט עם תואר שני בביולוגיה. לאחר שסיים את לימודיו בקונטיקט, החל מבומבה ללמד בבית הספר היסודי הארלם בניו יורק. כשחזר לאפריקה ב-1978, הוא הפך לראש המחלקה למדעים במרכז החינוך של נמיביה בקואנזה סול, אנגולה. ב-1980 הוא קודם לתפקיד מנהל המרכז, תפקיד בו כיהן עד 1985.

מבומבה נכנס רשמית לתפקיד ב-SWAPO ב-1985 כסגן מזכיר החינוך והתרבות. לאחר שעזב את תפקידו ב-1987, הוא הפך למזכירו האישי של נשיא SWAPO סם נוג'ומה. הוא היה המנהל המשותף של ואלוויס ביי במהלך מסירתו לנמיביה ב-1994.

החל משנת 1993 כיהן ב ובכמה משרדי ממשלה. הוא נבחר לתפקיד המזכיר הכללי של SWAPO בקונגרס של 2012. כאשר סגן הנשיא הקודם הודח מהתפקיד ב-2018 עקב בריאות לקויה, הנשיא האגה גיינגוב מינה את מבומבה כמחליפו.

ננגולו מבומבה הפך לנשיא בפועל של נמיביה כאשר הנשיא האגה גיינגוב נסע לארצות הברית לטיפול במחלת הסרטן ב-24 בינואר 2024. מבומבה הודיע על פטירתו של גיינגוב בשעות הבוקר המוקדמות של 4 בפברואר. הוא הושבע לנשיאות כ-15 שעות לאחר מותו של גיינגוב, ב-4 בפברואר 2024, על ידי נשיא בית המשפט העליון, ומינה את סגן ראש הממשלה נטומבו ננדי-נדיטווה ליורשתו כסגנית הנשיא. במהלך  הוא הציג אותה כמי שתמשיך במקומו בתפקיד אחרי פרישתו. מבומבה התחייב לסיים את כהונתו המיועדת של גיינגוב ב-21 במרץ 2025, והוסיף: "אני לא מתכוון להיות בסביבה לבחירות. אז אל תיבהלו".

## קישורים חיצוניים

## הערות שוליים

קטגוריה:נמיביה: פוליטיקה
קטגוריה:נשיאי נמיביה
קטגוריה:בוגרי אוניברסיטת המדינה של דרום קונטיקט
קטגוריה:בוגרי אוניברסיטת קונטיקט
קטגוריה:נמיבים שנולדו ב-1941
שדה צין

**שדה צין** הוא מישור המשתרע בין הר בוקר, הר חלוקים ובקעת צין, ומהווה המשך של בקעת ירוחם. במישור נמצאים היישובים שדה בוקר, מרחב עם ומדרשת בן-גוריון. הבקעה מפותחת, ונמצאים בה שדות חקלאיים של שדה בוקר.

במישור עובר כביש 40 בקטעו שבין באר שבע להר הנגב.

המישור מנוקז על ידי נחל הרועה.

המישור נמצא מעל בקעת צין ויורד אליו בצוק תלול, המספק נוף מרשים לאזור.

## גלריה

קובץ:SdeBokerMar262022 04.jpg|שדה צין מהאוויר
קובץ:SdeBokerMar262022 03.jpg|שדה בוקר במישור
קובץ:Sde Boker (5746827779).jpg|נוף בשדה צין
קובץ:MidreshetBenGurionMar262022 07.jpg|מדרשת בן-גוריון ומאחוריה הצוקים לבקעת צין


## ראו גם
* בקעת ירוחם

*
קטגוריה:ארץ ישראל: אזורים
קטגוריה:הנגב: גאוגרפיה
קטגוריה:קמרי הנגב
קמיל סנקה

**קָמִיל סֶנֶקָה** (**Camil Sênêca**; 15 בדצמבר 1903 בבוקרשט – 28 ביוני 1977 בפריז). הוא מחבר ספרי שחמט וכתב שחמט שעסק ביצירה שחמטאית. היגר לצרפת בשנות ה־20 המוקדמות של המאה ה־20.

סנקה הקדיש את חייו לעולם השחמט והיצירה הפך לדמות מוערכת בשחמט הצרפתי.

## כתיבה שחמטאית
* כתב טור שחמט בעיתון Le Figaro משנת 1951 ועד מותו ב־1977.
* אחד העורכים המרכזיים של כתב העת Thèmes-64, שמוקדש ליצירה שחמטאית – כתב עת שהקים ב־1956 יחד עם חברים.
* שימש כעיתונאי שחמט בולט בציבור השחמט הצרפתי

## ספרים שכתב

* Le championnat du Monde des échecs 1948 à la portée de tous - Tome 1
* Le grand livre des échecs, de Anderssen à Karpov.
* LES JEUX DU FIGARO
* Les échecs Paperback – January 1, 1974
* 150 problèmes d'échecs
* 200 problemes d'echecs 
* Initiation au problème d'échecs



## פעילות כשחמטאי

השתתף באליפות צרפת כשחקן, שופט תחרויות ומחבר של מאות בעיות שחמט (בעיקר אטיודים), נחשב כ"פרובלמיסט" בכיר עם רפרטואר עשיר

## בעיות שחיבר
הלבן מתחיל ונותן מט בשני מסעים, בעיה משנת 1949 שפורסמה ב-Bulletin ouvrier des échecs

הלבן מתחיל ונותן מט בשני מסעים, בעיה משנת 1949, החל מדקה 18:00, יוטיוב

## קישורים חיצוניים
* Camil Seneca באתר players.chessbase
* ספר התחרות לזכרו, משנת 1980

## הערות שוליים

קטגוריה:מחברי ספרי שחמט
קטגוריה:מהגרים מהונגריה לצרפת
קטגוריה:כתבי שחמט
קטגוריה:הונגרים שנולדו ב-1903
קטגוריה:צרפתים שנולדו ב-1903
קטגוריה:הונגרים שנפטרו ב-1977
קטגוריה:צרפתים שנפטרו ב-1977
מנחמי

קטגוריה:שמות משפחה
קטגוריה:שמות משפחה המבוססים על השם מנחם
בורגוס (כדורגל, 1936)

**בורגוס** (בספרדית: **Burgos Club de Fútbol**) הוא מועדון כדורגל ספרדי. המועדון נוסד בשנת 1936 בעיר בורגוס. בעבר קבוצת המועדון שיחקה בלה ליגה ופורקה בשנת 1983.

בשנת 1985 בעיר הוקם מועדון חדש באותו שם אך לא היה לו קשר עם המועדון הישן.
## היסטוריה
המועדון הוקם בשנת 1936. המועדון הוקם בשם Gimnástica Deportiva Burgalesa והחל משנת 1948 פעל בשם הנוכחי.

לאחר מספר עונות בליגה אזורית בשנת 1943 קבוצת המועדון החלה לשחק ברמה ארצית ובעונת 1952/1953 קודמה לליגה השנייה אך ירדה ממנה לאחר עונה בודדת. בעונת 1961/1962 היא חזרה לליגה השנייה בפעם השלישית ושיחקה בה עד לעונת 1970/1971 אותה סיימה במקום השני וקודמה ללה ליגה.

הקבוצה שיחקה בליגה הבכירה שתי עונות וחזרה לליגת משנה. בעונת 1976/1977 היא חזרה לליגה הבכירה ושיחקה בה 4 עונות. לאחר נשירה מליגה הבכירה היא שיחקה בליגת משנה עד שירדה ממנה ופורקה עקב בעיות כספיות בשנת 1983.

## קישורים חיצוניים
* נתוני הקבוצה

קטגוריה:קבוצות כדורגל ספרדיות
קטגוריה:קסטיליה ולאון: ספורט
קטגוריה:קבוצות כדורגל שהוקמו ב-1936
ג'יבריל דיופ

**ג'יבריל טיאלו דיופ** (בצרפתית: **Djibril Thialaw Diop**; נולד ב-6 בינואר 1999 בתיס שבסנגל) הוא כדורגלן סנגלי המשחק בעמדת הבלם בהפועל באר שבע מליגת העל ובנבחרת סנגל.

## קריירת מועדונים
דיופ גדל במחלקת הנוער של ג'נריישן פוט, ובשנת 2017 החל לשחק בקבוצה הבוגרת של המועדון במסגרת ליגת העל הסנגלית. בחודש אוגוסט 2021 חתם על חוזה לשנתיים בחסניה אגאדיר מליגת העל המרוקאית, במדיה ערך 24 הופעות ליגה והבקיע שני שערים. ב-31 באוגוסט 2022 חתם על חוזה לארבע שנים וחצי בוויקינג מליגת העל הנורווגית. הוא שיחק במועדון במשך שנתיים, בהן ערך 42 הופעות ליגה והבקיע שני שערים.

ב-9 בספטמבר 2024 חתם באיוורדון-ספורט מליגת העל השווייצרית. בתום עונת ירד עם המועדון לליגת המשנה השווייצרית.

ב-11 בספטמבר 2025 חתם לשלוש שנים בהפועל באר שבע מליגת העל הישראלית.

## קריירה בין-לאומית
ב-28 ביולי 2019 ערך דיופ את הופעת הבכורה שלו בנבחרת סנגל, בהפסד 0–1 לנבחרת ליבריה במסגרת מוקדמות אליפות האומות האפריקאיות .

## קישורים חיצוניים

## הערות שוליים

קטגוריה:כדורגלנים סנגלים
קטגוריה:בלמי כדורגל סנגלים
קטגוריה:כדורגלני ויקינג
קטגוריה:כדורגלני הפועל באר שבע
קטגוריה:כדורגלני נבחרת סנגל
קטגוריה:כדורגלנים זרים בישראל
קטגוריה:ספורטאים זרים במרוקו
קטגוריה:ספורטאים זרים בנורווגיה
קטגוריה:ספורטאים זרים בשווייץ
קטגוריה:ספורטאים סנגלים בישראל
קטגוריה:סנגלים שנולדו ב-1999
זאב שפס

**זאב שפס** (16 בינואר 1946 – 21 באוקטובר 1973) היה חייל צה"ל שעוטר בעיטור העוז לאחר נפילתו במלחמת יום הכיפורים.

## ביוגרפיה
שפס נולד בלודז' להלנה וליצחק, ניצולי השואה. בשנת 1956 עלה לישראל עם משפחתו. התחנך בקיבוץ שפיים, שם גם סיים את לימודיו היסודיים והתיכוניים.

בנובמבר 1964 גויס לצה"ל והוצב בחיל השריון. תחילה שירת כתותחן טנק ואחר כך היה נהג טנק ומט"ק פטון. במלחמת ששת הימים לחם במסגרת גדוד 46 שהשתייך לחטיבה 401 אך לחם תחת פיקוד חטיבת הצנחנים והשתתף בקרב רפיח ובמלחמת ההתשה היה מפקד פלוגה. הוא המשיך לשרת בצה"ל שירות קבע.

במלחמת יום הכיפורים לחם בחזית המצרית במסגרת גדוד 410 בחטיבה 600.

בליל 15 באוקטובר 1973, יומה העשירי של המלחמה, התקיפה פלוגתו שפס את מערך "מיסורי" שבסיני אך בדרכה חזרה נתקלה בשדה מוקשים. שפס הצליח לחלץ את כל הטנקים שהיו בפיקודו ובכך יצאה פלוגתו ללא פגע. למחרת (16 באוקטובר) נפצע מאש המצרים, אך המשיך להוביל את פלוגתו אל תעלת סואץ. כעבור יומיים (18 באוקטובר) סייע בפינוי חללים מאזור צומת "עכביש-טרטור". למחרת (19 באוקטובר) נפגע הטנק שלו אולם הטנק חולץ כשהוא עולה בלהבות. ימים ספורים טרם סיום נפל שפס בקרב על מתחם "מיסורי", שהתרחש ב-21 באוקטובר 1973. על כל מעשיו אלה עוטר בעיטור העוז.

נקבר בבית הקברות הצבאי קריית שאול.

## קישורים חיצוניים
* 
*   
* 

## הערות שוליים

קטגוריה:חללי צה"ל במלחמת יום הכיפורים
קטגוריה:מעוטרי עיטור העוז במלחמת יום הכיפורים
קטגוריה:אישים הקבורים בבית הקברות הצבאי קריית שאול
קטגוריה:חיילי חיל השריון במלחמת יום הכיפורים
קטגוריה:שפיים: אישים
קטגוריה:ישראלים שנולדו ב-1946
קטגוריה:ישראלים שנפטרו ב-1973
ליקוי הירח המלא בדצמבר 2028

**[[ליקוי ירח]] מלא** יתרחש במסלול צומת הירח  ביום ראשון, **31 בדצמבר 2028**, עם גודל ליקוי של 1.2479. ליקוי ירח מתרחש כאשר הירח נע לתוך צל כדור הארץ, וגורם להחשכת הירח. ליקוי ירח מלא מתרחש כאשר הצד הקרוב של הירח עובר לחלוטין לתוך צל מטרייה של כדור הארץ. בניגוד לליקוי חמה, שניתן לצפות בו רק מאזור קטן יחסית של העולם, בליקוי ירח ניתן לצפות מכל מקום בצידו של כדור הארץ שבו יש לילה בזמן הליקוי.

ליקוי ירח מלא יכול להימשך עד כמעט שעתיים, בעוד שליקוי חמה מלא נמשך רק כמה דקות בכל מקום נתון, מכיוון שצל הירח קטן יותר. הוא מתרחש כ-4.3 ימים לפני האפסיד (ב-4 בינואר 2029, בשעה 23:15 UTC), קוטרו הנראה של הירח יהיה גדול יותר.

ליקוי ירח זה יתרחש במהלך ירח כחול, והוא הליקוי הראשון מסוגו המתרחש במהלך הסילבסטר מאז דצמבר 2009, וליקוי הירח המלא הראשון בהיסטוריה ביום הראשון לשנה האזרחית החדשה. הליקוי הבא מסוגו יהיה בדצמבר 2047 (אם כי התאריך יהיה ינואר 2048 ברוב אזורי הזמן).

## אזורים בכדור הארץ שמהם נראה הליקוי
הליקוי ייראה באופן מלא מעל מזרח אירופה, אסיה ואוסטרליה, ייראה בזריחתו מעל אפריקה ואירופה ובשקיעתו מעל מזרח האוקיינוס השקט ומערב צפון אמריקה.

## פרטי ליקוי הירח
להלן טבלה המציגה פרטים על ליקוי ירח זה. היא מתארת פרמטרים שונים הקשורים לליקוי זה.

## עונת הליקוי
ליקוי ירח זה הוא חלק מעונת ליקויים, תקופה, בערך כל שישה חודשים, שבה מתרחשים ליקויים. רק שתי עונות ליקויים (או לעיתים שלוש) מתרחשות בכל שנה, וכל עונה נמשכת כ-35 ימים וחוזרת על עצמה קצת פחות משישה חודשים (173 ימים) לאחר מכן; לכן שתי עונות ליקויים מלאות תמיד מתרחשות בכל שנה. שניים או שלושה ליקויים מתרחשים בכל עונת ליקויים. ברצף שלהלן, כל ליקוי מופרד על ידי שבועיים.

## הערות שוליים

קטגוריה:דפים עם תרגומים שלא נסקרו
קטגוריה:ליקויי ירח
פיגוע הירי בצומת רמות (2025)

**פיגוע הירי בצומת רמות** היה פיגוע ירי שביצעו מחבלים פלסטינים מארגון הטרור חמאס ב-8 בספטמבר 2025 בצומת רמות, סמוך לכניסה לשכונת רמות בירושלים. בפיגוע נרצחו שישה אנשים ונפצעו 11, חלקם באורח קשה.

## הפיגוע
ביום שני, 8 בספטמבר 2025, בשעה 10:13, שני מחבלים פלסטינים מאזור רמאללה, מת'נא עמרו מהכפר אל-קובייבה ומוחמד טה מהכפר קטנה, זיהו אוטובוס קו 62 של סופרבוס לכיוון התחנה המרכזית, שעצר בתחנה בצומת רמות. המחבלים היו חמושים בנשק מסוג קרלו ובאקדח, ועם הגעתם לאוטובוס החלו לירות לעבר השוהים בו. שישה אנשים נרצחו, ונפצעו עוד 11, בהם כמה באורח קשה.

המחבלים נורו ונהרגו על ידי שני אברכים חרדים חמושים באקדח פרטי ומפקד כיתה בחטיבת חשמונאים שעברו במקום. האברכים סיפרו כי את האקדח קיבלו לפני פחות משנה, בעקבות הרפורמה של איתמר בן גביר.

בפיגוע נרצחו: לוי יצחק פש, שעבד בישיבת קול תורה; יעקב פינטו, בן 25, עולה מספרד שנישא כמה חודשים לפני הפיגוע והתגורר בשכונת רמות, עבד כמדריך בישיבת חדוות התורה; יוסף דוד, בן 43, משכונת רמות בירושלים; ישראל מצנר, בן 31 מירושלים; מרדכי שטיינצג, בן 79, בעלי מאפיית "ד"ר מרק"; ושרה מנדלסון, בת 60 תושבת העיר.

כיממה לאחר הפיגוע פרסם ארגון הטרור חמאס כרזה בה נטל אחריות על הפיגוע.

## בעקבות הפיגוע
בעקבות הפיגוע הטיל צה"ל כתר על הכפרים אל-קובייבה וקטנה, שמהם יצאו המחבלים. שר הביטחון ישראל כ"ץ הורה להרוס כל מבנה לא חוקי בכפרים אלו, ולשלול 750 רישיונות תעסוקה והיתרי כניסה לישראל. הנחיה זו תוארה כענישה קולקטיבית על ידי ארגון שוברים שתיקה וארגוני זכויות אדם נוספים.

בהודעה שפרסם ראש הממשלה בנימין נתניהו למחרת הפיגוע, אמר כי הפיגוע, לצד הרג ארבעה חיילים ברצועת עזה באותו היום על ידי מחבלי חמאס, היוו זרזים לביצוע מבצע פסגת האש להריגת צמרת חמאס בדוחה.

בעקבות הפיגוע דיווחו סוכנויות הידיעות הפלסטיניות על ריבוי מקרי תג מחיר של יהודים כלפי פלסטינים, שכללו הצתת משתלה, יידוי אבנים על מכוניות פלסטיניות, עקירת עצי זית, והשחתת מסגד חנבלי בשכם.

## הערות שוליים

צומת רמות
צומת רמות
קטגוריה:טרור פלסטיני
קטגוריה:ירושלים: פיגועי ירי
בורגוס (כדורגל, 1985)

**בורגוס** (בספרדית: **Burgos Club de Fútbol**) הוא מועדון כדורגל ספרדי. המועדון נוסד בשנת 1985 בעיר בורגוס. המועדון הוקם לאחר סגירת מועדון באותו שם שהכריז על פשיטת רגל בשנת 1983. נכון לעונת 2025/2026 הקבוצה משחקת בליגה השנייה.

## היסטוריה
המועדון הוקם בשנת 1985 בשם Club Deportivo Burgos Club de Fútbol. הוא התחיל להשתתף בתחרויות בשנת 1994.

לאחר מספר עונות בליגה אזורית ובליגה ארצית נמוכה קבוצה החלה לשחק בליגה השלישית. בעונת 2001/2002 היא קודמה לליגה השנייה. לאחר עונה בודדת הקבוצה ירדה לליגה השלישית ותוך זמן קצר לליגה הרביעית.

לקראת עונת 2021/2022 הקבוצה חזרה לליגה השנייה ומאז היא משחקת בליגה זו.

בתחרויות גביע המלך הקבוצה הגיע לשלב 1/32 בעונת 2023/2024.

אצטדיון הקבוצה מבנה בשנת 1964 ועבר שדרוג בשנת 2018.

בשנת 2019 למועדון הצטרפה קבוצת כדורגל נשים שהייתה פועלת בעיר משנת 1990 ומתמודדת בליגה השנייה לכדורגל נשים.

## קישורים חיצוניים
* 

קטגוריה:קבוצות כדורגל ספרדיות
קטגוריה:קסטיליה ולאון: ספורט
קטגוריה:קבוצות כדורגל שהוקמו ב-1985
טיציה גרה

**טיציה גרה** (בהונגרית:**Tícia Gara**; נולדה ב-25 באוקטובר 1984) היא שחמטאית יהודיה-הונגריה בדרגת רב אמן בינלאומי לנשים מאז 2002.

אלופת הונגריה בשחמט (בתחרות לנשים) לשנת 2006, 2007 ו-2019. בתחרות בשנת 2009, היא ואחותה אניטה גרה  היו צמודות בקרב על האליפות, בה ניצחה בסופו של דבר אניטה שצברה יותר ניצחונות.

גרה שיחקה בנבחרת השח האולימפית של הונגריה ולקחה חלק בניצחונות הנבחרת בשנים 2010, 2012, 2014, 2016, 2018 ו-2022. לצד זאת שחקה באליפות השח הקבוצתית האירופית, באליפות השח הקבוצתית האירופית לנערות וב-Women's Mitropa Cup, בו זכתה קבוצתה במדליית הזהב ב-2015 בתחרות שנערכה במאיירהופן, אוסטרליה. היא תרמה לניצחון כשצברה שישה ניצחונות משישה משחקים בלוח השני.

בשנים 2020–2021 הייתה שחקנית השנה בשח של הונגריה. בינואר 2024 נבחרה למאמנת החודש על ידי Chess.com.

בשנת 2025 עלתה לישראל ולהצטרפה למועדון 'שחמט לכל' במסגרתו היא גם מלמדת שחמט. לגרה כרטיס שחקנית באיגוד הישראלי לשחמט.

נכון לספטמבר 2025, מדורגת במקום ה-80 בהונגריה לפי מד כושר ובמקום ה-96 בין הנשים בעולם.

## קישורים חיצוניים

## הערות שוליים

קטגוריה:שחמטאיות הונגריות
קטגוריה:שחמטאים יהודים הונגרים
קטגוריה:שחמטאיות יהודיות
קטגוריה:רבי אמנים לנשים
קטגוריה:ילידי 1984
קטגוריה:ילידות 1984
רובים ותלתלים (שיר)

"**רובים ותלתלים**" הוא שיר של הראפר הישראלי טונה, אשר יצא לאור במאי 2025 כחלק מאלבומו הנושא את אותו שם. השיר נכתב והולחן על ידו לצד ,ניר דנן, יקיר בן טוב ויוריק בן דוד.

## רקע
האלבום יצא במקביל לאלבום "ראפ מטורף", ומהווה חלק מהשקה כפולה של טונה לאחר ארבע שנים מאז אלבומו הקודם "מזרח פרוע". השיר משלב אלמנטים של היפ הופ ומוזיקה ים-תיכונית.

"רובים ותלתלים" נכלל כרצועה החמישית באלבום הכפול "רובים ותלתלים". את מילות השיר כתבו טונה, ניר דנן, יוריק בן דוד ויקיר בן טוב. השיר מתאר אווירה כאוטית הנובעת ממלחמה, איומים וחיים תחת אש. הפתיחה כוללת תיאורים של תנועה בשדה קרב מדומיין: "קופץ מהמסוק לרכב על הגלים / רץ בין הטילים ריצת מעגלים".

## מיקומי שיא

## הערות שוליים

קטגוריה:שירי טונה
קטגוריה:שירים בעברית
קטגוריה:שירים שנכתבו על ידי טונה
קטגוריה:שירים שהופקו על ידי ניר דנן
קטגוריה:שירים שהופקו על ידי טונה
כנף קרב 77 (לופטוואפה)

**כנף קרב 77** (בגרמנית: **Jagdgeschwader 77**) הייתה כנף מטוסי קרב של הלופטוואפה במלחמת העולם השנייה.

## היסטוריה
280px|ממוזער|טייסת 1 ומפקדת להק I בנורווגיה, 1941
עם תחילת המלחמה, כנף קרב 77 לקחה חלק בפלישה לפולין ב-1 בספטמבר 1939, תחת פיקוד צי האוויר השלישי. באפריל 1940 השתתפה בפלישת גרמניה לדנמרק ולנורווגיה, לאחר מכן במהלך הפלישה לצרפת, תמך להק I בקורפוס האוויר ה-10 שפעל מבסיסים בנורווגיה נגד בריטניה. בשהותה בנורווגיה ובדנמרק ב-1940 רשם להק II כ-79 הפלות, במחיר שישה טייסים הרוגים, לפני שעבר בנובמבר למשימות הגנתיות בצרפת. במאי 1941 נפרסו להק II ו-III לסיוע בפלישה ליוון ובפלישת הצנחנים לכרתים.

עם סיום הקרבות בכרתים הועברה הכנף לרומניה, כאשר להק III הוסב למטוסי Bf 109 מדגם F (פרדריך) החדשים. עם תחילת מבצע ברברוסה ב-22 ביוני 1941, פעלו להק II ו-III לצד מטה הכנף כחלק מארמיית הדרום, בעוד הקבוצה הראשונה הוצבה בזירה הפינית. יחידות הכנף רשמו הצלחות מהירות; ב-25 ביוני הפיל ולטר הקנר שמונה מתוך עשרה מפציצי טופולב SB שיוחסו ללהק III, ולמחרת הפילו קורט אובן וריינהולד שמצר תשעה נוספים. בין יוני לדצמבר 1941 הפילה הכנף יחד עם להק I.(J)/LG 2 כ-1,166 מטוסים סובייטיים, במחיר 52 אבדות בקרבות אוויר ושני מטוסים על הקרקע.

בינואר 1942 אורגן מחדש להק I כלהק I של כנף קרב 5 (I./JG 5), ובמקומה הוקם להק חדש תחת כנף 77, שהועבר כולו לחזית הים התיכון. שם לחמה הכנף נגד חיל האוויר המדברי הבריטית, אך העליונות האווירית של בעלות הברית הביאה להתקפות כבדות על בסיסיה בתוניסיה, וגרמה להשמדת מטוסי Bf 109 רבים בעודם על הקרקע. לאחר מותו של מפקד הכנף יואכים מינשברג בהתנגשות אווירית במרץ 1943, מונה יוהנס שטיינהוף למפקד החדש. בהמשך חזרו להק I ו-II לגרמניה כדי להתרענן ולהתחמש מחדש, בעוד להק III נשאר באיטליה ופעל מבסיס פוג’ה בטיסות לסרדיניה וסיציליה. ביוני 1943 הצטרף להק I והוצב בסיציליה.

במהלך 1943–1944 פעלה הכנף בחזית הדרומית, באיטליה, בבלקן, בסרדיניה וברומניה. למשך כחודשיים השתמש להק II גם במטוסי מקי C.205 האיטלקיים שהוסבו לשירות גרמני, עד שקיבלה שוב מטוסי Bf 109 חדשים. בשנת 1945 הועברה הכנף לגרמניה עצמה כחלק ממאמץ ההגנה על שמי הרייך, ובחודשים האחרונים של המלחמה הוצבה בחזית המזרחית בשלזיה. ב-7 במרץ 1945 נהרג מפקד הכנף, מייג'ור אריך לייה, אלוף הפלות עם 118 הפלות, בקרב עם מטוסי יאק-9 סובייטיים. את לייה החליף מייג'ור פריץ לוסיגקייט בתפקיד מפקד הכנף, תפקיד אותו מילא רק כחודש עד לסיום המלחמה וכניעת כוחות הכנף לחיילי בעלות הברית ב-8 במאי 1945.

## מבנה
הכנף חולקה על פי המבנה הבא:
* **להק I** (I./JG77) - מפקדה (Stab), טייסת 1, 2, 3 ו-4.
* **להק II** (II./JG77) - מפקדה (Stab), טייסת 5, 6, 7 ו-8.
* **להק III** (III./JG77) - מפקדה (Stab), טייסת 9, 10, 11 ו-12.

## קישורים חיצוניים

* כנף קרב 77 באתר feldgrau.com 
* כנף קרב 77 באתר The Luftwaffe, 1933-45 

## הערות שוליים

קרב 77
קטגוריה:זירת צפון אפריקה במלחמת העולם השנייה
רכס מחמל

[ממוזער|הקיר הדרומי של [מכתש רמון]]
**רכס מחמל** הוא רכס הרים, הדרומי בקמרי הנגב, הפורץ אל תוך הר הנגב. הוא משתרע לאורך כ-80 קילומטרים ממצוק ההעתקים שמעל כיכר סדום עד הר רמון, פסגת הר הנגב.

הרכס מנוקז מערבה על ידי נחלים הנשפכים אל הים התיכון דרך נחל הבשור. מזרחה מנוקז הרכס אל ים המלח. דרך נחל הערבה.

## קמר רמון
חלק המערבי של הרכס, זה שנמצא בתוך הר הנגב, מכונה "**קמר רמון**". בתוך קמר זה נמצא מכתש רמון, מכתש הסחיפה הגדול ביותר, והעיירה מצפה רמון.

חלקו הדרומי של הקמר הוא רכס בפני עצמו, המכונה "**הקיר הדרומי של מכתש רמון**". רכס זה תוחם את המכתש מדרום, ונמצאים בו הרים רבים המופרדים זה מזה על ידי אוכפים, בהם הר סהרונים, הר סהרון, הר גוונים, סכין רמון ורבים נוספים.

## לקריאה נוספת
* תרשים הקמרים בנגב הצפוני ומסלול טיול החותך את קמרי הנגב הצפוני באתר הושבילים

## ראו גם

* קמרי הנגב
* מכתש רמון

קטגוריה:ישראל: הרים
קטגוריה:הנגב: הרים
קטגוריה:קמרי הנגב
קטגוריה:ירוחם